Øge arbejdskraftsudbuddet

Der findes grundlæggende to måder at takle velfærdsstatens økonomiske udfordring. 1) Man kan mindske udgifterne ved at skære i velfærdsydelserne. 2) Man hæve indtægterne enten ved at hæve skatterne, eller få flere folk i arbejde - folk der dermed bliver flyttet fra at være en udgift på overførelsesindkomster til at være en indtægt ved at de betaler skat.

**Reform af uddannelsessystemet.**

Igennem 2000’erne har man foretaget flere reformer af uddannelsessystemet:

* Man har søgt at begrænse tiden til at skrive speciale på universitetet til ½ år, hvor gennemsnitstiden før var 1 år
* Ved optagelses til videregående uddannelse kan studerende gange deres snit med 1,08, hvis man søger optagelse inden 2 år efter endt ungdomsuddannelse
* Man har begrænset den tid man har SU til at studere med ½ år
* Afskaffelse af muligheden for at framelde sig eksaminer
* Man kan ikke starte på en ny uddannelse af samme eller kortere længde, de første 6 år efter man har færdiggjort en uddannelse

Opgave 1: Hvad er målet for disse reformer? Inddrag figur 9.7 og 9.11 fra *Luk samfundet op (4. udgave)*

**Reform af efterløn og pension.**

Man har løbende siden 1998 foretaget reformer af efterløn og pension. Den nuværende politiske aftale herom hedder *Tilbagetræknings Aftalen*:

* Alderen for hvornår man kan gå på efterløn hæves langsomt fra nuværende 60 år, til 62 i 2017 til 64 i 2023, for at blive helt afskaffet i 2034.
* Alderen for hvornår man kan gå på pension hæves langsomt fra nuværende 67 år til 68 i 2030. Desuden er der i øjeblikket politisk diskussion om at hæve pensionsalderen yderligt efter 2030.

Opgave 2: Hvad er målet for disse reformer? Inddrag figur 9.7 og 9.11 fra *Luk samfundet op (4. udgave)*

**Reform af passivt forsørgede.**

I 2014 har man foretaget en reform af kontanthjælpen:

* Man har sænket beløbene for folk på kontanthjælp.
* Man stiller krav til kontanthjælpsmodtagere om, at de skal i uddannelse/efteruddannelse.

Opgave 3: Hvad er målet for disse reformer? Inddrag figur 9.11 fra *Luk samfundet op (4. udgave)*

**Ekstraopgave1:**

1) Oversigt over passivt forsørgede i Danmark. Mulige forklaringer: <http://www.b.dk/nationalt/grafik-danmark-paa-offentlig-forsoergelse>

2) Hvad er Arnepension? Hvilken nationaløkonomisk effekt har Arnepensionen?

Figur 9.7 og 9.11 fra Luk samfundet op (4. udgave)



